

**VISAGINO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL masinių renginių**

2020 m. kovo 3 d. Nr. ĮV-E-91

Visaginas

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 26 straipsnio 3 dalies 3 punktu, atsižvelgdamas į Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. kovo 3 d. sprendimą Nr. V-259 „Dėl rekomendacijų riboti masinius renginius“:

1. Nurodau Visagino savivaldybei pavaldžių įstaigų ir įmonių vadovams nuo 2020 m. kovo 4 d. atšaukti visus masinius renginius.
2. Rekomenduoju:
	1. visoms kitoms įstaigoms, fiziniams ar juridiniams asmenims atšaukti / nukelti vėlesniam laikui visus masinius renginius.
	2. sprendimą dėl masinio renginio ribojimo kiekvienu atveju priimti atsižvelgiant į konkretaus renginio riziką[[1]](#endnote-1).
	3. renginių organizatoriams informuoti visus renginių lankytojus, jei masiniai renginiai neribojami, kad nevyktų į renginį, jei jiems pasireiškia bet kokie kvėpavimo takų infekcijos simptomai ir sudaryti sąlygas tinkamai rankų higienai – užtikrinti galimybes plauti rankas vandeniu bei muilu ir įtrinti rankų dezinfekciniu skysčiu.

|  |  |
| --- | --- |
| Administracijos direktorius | Virginijus Andrius Bukauskas |

1. Renginys vyksta uždarose patalpose ar laike, kokiarizika, kad bus artimas sąlytis tarp renginio dalyvių, ar dalyviai atvyksta iš koronoviruso (COVID-19) ligos paveiktų teritorijų. [↑](#endnote-ref-1)